**עמדות אחיות בית חולים בישראל כלפי השיטות הטיפוליות ההוליסטית והביו-רפואית והשימוש בטיפולי הרפואה המשלימה**

**תקציר**

**רקע:** מקצוע הסיעוד יונק משתי הגישות הטיפוליות: הביו-רפואית וההוליסטית, כביטוי לגישה

אקלקטית ביו-פסיו-חברתית. מספר מחקרים בחנו את עמדות אחיות ביחס לגישה ההוליסטית

וטיפולי הרפואה המשלימה. עם זאת, מעט הינו ידוע על הקשר שבין עמדות האחיות כלפי שתי הגישות הטיפוליות, ועל הקשר בין עמדותיהן לשימושן ולהמלצתן על טיפולי הרפואה המשלימה.

**מטרות:** בחינת הקשר: 1) בין עמדות אחיות בתי חולים כלפי הגישה ההוליסטית לבין עמדותיהן כלפי הגישה הביו-רפואית; 2) בין עמדות אחיות בתי חולים כלפי הגישה ההוליסטית לבין מידת שימושן והמלצתן על טיפולי הרפואה המשלימה.

**שיטה:** המחקר הינו מחקר חתך תיאורי-מתאמי. 213 אחיות מוסמכות מאחד מבתי חולים גדולים בארץ מילאו שאלון, המורכב מ־ CHBQ ו־PUC-CAM-Q.

**תוצאות:** הנחקרים נטו להיות בעלי עמדה חיובית כלפי הגישה הטיפולית הביו-רפואית וההוליסטית. נמצא קשר בין העמדה כלפי הגישה ההוליסטית לבין העמדה כלפי הגישה הביו-

רפואית. בנוסף, נמצא כי נחקרים שהיו בעלי עמדה חיובית כלפי הגישה ההוליסטית, נטו להשתמש יותר בטיפולי הרפואה המשלימה, ולהמליץ עליהם.

**דיון והמלצות:** אחיות מכירות בחשיבות אינטגרציית הגישה ההוליסטית והגישה הביו-רפואית

בעבודתן. ממצא זה יכול להוות בסיס לבניית תכנית טיפול אופטימאלית המשלבת את שתי הגישות הטיפוליות האלו. כמו כן, יש מקום לשלב טיפולי רפואה משלימה בעשייה הסיעודית.